laion/Wikipedia-Exotic huggingface dataset:
ארקדי קולקר

ארקדי קולקר (ברוסית: Аркадий Михайлович Колкер ‏; נולד ב-14 במרץ 1948, סורוקה) הוא fימאי סובייטי-רוסי ממוצא יהודי. הוא מתמחה בכימיה אי-אורגנית. אוסקר קויפמן היה בן דודו. ארקדי קולקר נולד בשנת 1948 בסורוקה (אז בתחומי ברית המועצות כיום במולדובה) למשפחה יהודית. אביו היה רופא, בוגר אוניברסיטת ננסי. אמו הייתה בוגרת של אוניברסיטת צ'רנוביץ. לפני ששטח עבר שליטת ברית המועצות בעקבות הסיפוח הסובייטי של בסרביה ובוקובינה הצפונית היא הייתה מורה לצרפתית בבית ספר יהודי בסורוקה. בהמשך הייתה מורה. בימים הראשונים לאחר פלישת נאצים לברית המועצות הם הצליחו להימלט לחלקים הפנימיים של ברית המועצות ביחד עם משפחת אוסקר קויפמן. לאחר שחרור שטח מולדובה הם חזרו לסורוקה בה ארקדי קולקר נולד ולמד בבית ספר. בשנת 1971 ארקדי קולקר סיים לימודי בית ספר ונסע לאיוואנובו בה כבר שהה בן דודו אוסקר קויפמן והחל ללמוד כימיה במכון לכימיה וטכנולוגיה. בשנת 1971 הוא סיים את הלימודים בהצטיינות והמשיך ללימודי תואר שלישי אותם סיים בשנת 1974. אחרי קבלת תואר שלישי קולקר נותר במכון והיה מרצה. בשנת 1986 קולקר עבר למכון לחקר תמיסות של האקדמיה הרוסית למדעים. בתקופת עבודה במכון הוא השלים עבודת פוסט-דוקטורט (1989) ובשנת 1986 מונה למנהל מעבדה. הוא גם היה סגן מנהל המכון למדע. במקביל לעבודה מחקרית קולקר המשיך ללמד ומונה לפרופסור. קולקר מתמחה בחקר תמיסות ובתחום זה פרסם מספר מאמרים. בהדרכתו הוכנו 12 עבודות תואר שלישי ו-2 עבודות פוסט-דוקטורט. לקולקר הוענקו מספר פרסים על פעילותו. ביוגרפיה (ברוסית) מאמרים של קולקר
נמל החלל אמריקה

נמל החלל ניו מקסיקו (באנגלית: Spaceport America, בעבר נקרא Southwest Regional Spaceport) הוא נמל חלל שפועל בניו מקסיקו. הוא ממוקם כ-70 ק"מ מהעיר לאס קרוסס. השיגור הראשון בוצע בשנת 2006. רעיון להקמת נמל תעופה באזור הועלה בשנת 1990. רק בשנת 2003 הרעיון החל להתקדם למעשים לאחר הכרזה של חברת וירג'ין גלקטיק על הכוונה להקים באזור מטה פעילות שלה. בשנת 2007 החלו פעולות הקמה על שטחים שנרכשו ממטווח הטילים וייט סנדס. בשנת 2008 התקבל רישיון לביצוע שיגורים באתר. בשנת 2010 הסתיימה בניית מסלול נחיתה עבור SpaceShipTwo של "וירג'ין גלקטיק". אורך המסלול הוא 3,048 מ'. בשנת 2013 נחתם חוזה עם SpaceX על שימוש באתר, אך חוזה זה לא מומש. בשנת 2016, בעקבות תקלות טכניות של כלי טיס של "וירג'ין גלקטיק" ודחיות תחילת פעילות סדירה האתר נכנס לבעיות תקציביות וביקש עזרה משלטונות ניו מקסיקו. בשנת 2019 "וירג'ין גלקטיק" הכריזה על העברת כל פעילותה מנמל האוויר והחלל מוהאבי לנמל החלל אמריקה. בהמשך החלה פעילות סדירה של שיגורים שבוצעו על ידה. השטח הכולל של אתר הוא כ-62 אלף מ"ר. החל המערבי כולל בנייני משרדים. במלק המרכזי ממוקם בניין בו נמצאים כלי טיס של "וירג'ין גלקטיק". החלק המזרחי מיועד לצורכי אימון ולוגיסטיקה. UP Aerospace היא חברה נוספת שפועלת בנמל חלל. החל משנת 2006 היא מבצעת טיסות תת-מסלוליות. בתר מבוצעת פעילות חינוכים על ידי מספר אוניברסיטאות אמריקאיות. מדיה וקבצים בנושא נמל החלל אמריקה בוויקישיתוף אתר האינטרנט הרשמי של נמל החלל אמריקה (באנגלית) סרטון על האתר היסטוריה של האתר
משפחה שכזאת

משפחה שכזאת (באנגלית: Family Affair) הוא סיטקום אמריקאי בכיכובם של בריאן קית' וסבסטיאן קבוט, ששודר במקור ברשת CBS בין 12 בספטמבר 1966 עד 4 במרץ 1971. לסיטקום הופקו חמש עונות והוא כולל 138 פרקים באורך 25 דקות. בישראל שודרה הסדרה בטלוויזיה הישראלית לראשונה בתחילת שנות ה-70. בסוף שנות השמונים שודרו פרקים נבחרים מהסדרה בתוכנית "רואים 6/6" ששודרה בטלוויזיה החינוכית. ויליאם "ביל" דייוויס הוא מהנדס מצליח אשר מעורב בפרויקטים גדולים שונים ברחבי העולם. דייוויס הוא רווק עשיר המתגורר בדירה גדולה ויוקרתית בשכונת אפר איסט סייד במנהטן, ויש לו משרת בריטי בשם ג'יילס פרנץ' (המכונה לרוב "מר פרנץ'"). חייהם של ביל ומר פרנץ' משתנים לאחר שאחיו וגיסתו של דייוויס נהרגים בתאונת דרכים ובעקבות כך דייוויס הופך להורה המאמץ של שלושת ילדיהם - סיסי בת ה-15, והתאומים ג'ודי ובאפי בני ה-6. בריאן קית' בתפקיד ויליאם "ביל" דייוויס סבסטיאן קבוט בתפקיד ג'יילס פרנץ' קתי גרבר (אנ') בתפקיד קת'רין "סיסי" דייוויס ג'וני ויטאקר (אנ') בתפקיד ג'ונתן "ג'ודי" דייוויס אניסה ג'ונס בתפקיד אווה אליזבת' "באפי" דייוויס הת'ר אנג'ל (אנ') בתפקיד מיס פברשם, חברתו של מר פרנץ' ג'ון ויליאמס בתפקיד נייג'ל "ניילס" פרנץ' (השתתף בעונה 1) ג'ון האברד בתפקיד טד גיינור, השותף העסקי של ביל (השתתף בעונה 1) בטי לין (אנ') בתפקיד מיס לי, מזכירתו של ביל (השתתפה בעונות 1–2) שרי אלברוני בתפקיד שרון ג'יימס, חברתה של סיסי (השתתפה בעונות 1–3) קארל לוקאס בתפקיד סקוטי פרקר, השוער (השתתף בעונות 1–3) גרג פדרסון בתפקיד גרג בארטלט, החבר של סיסי (השתתף בעונות 2–5) ננסי ווקר (אנ') בתפקיד אמילי טרנר (השתתפה בעונה 5)  גרסה מחודשת של הסדרה (אנ') שודרה ברשת The WB מ-12 בספטמבר 2002 עד 13 במרץ 2003. בגרסה המחודשת גארי קול גילם את ביל דייוויס וטים קארי גילם את ג'יילס פרנץ'. בסך הכל הופקו 15 פרקים לגרסה המחודשת של הסדרה אשר כללו את פרק הפיילוט אשר באורך שעה, אך בפועל רק 13 פרקים שודרו ברשת The WB. מדיה וקבצים בנושא משפחה שכזאת בוויקישיתוף "משפחה שכזאת", במסד הנתונים הקולנועיים IMDb (באנגלית) "משפחה שכזאת", באתר Rotten Tomatoes (באנגלית) "משפחה שכזאת", באתר Metacritic (באנגלית) "משפחה שכזאת", במסד הנתונים הקולנועיים KinoPoisk (ברוסית)
קרייזי טאון

קרייזי טאון (באנגלית: Crazy Town) היא להקת ראפ רוק אמריקאית שהוקמה בלוס אנג'לס ב-1995 על ידי ברט מאזור ושיפטי שלשוק (סת' ברוקס בינזר). הלהקה הצליחה לזכות להצלחה רבה בשנת 2000 כאשר הם הוציאו לשווקים את הסינגל "Butterfly"(אנ') אשר הגיע למקום הראשון במצעד הבילבורד הוט 100 בארצות הברית. השיר נכלל באלבום הבכורה של הלהקה "The Gift of Game", שיצא לשווקים ב-1999, ומכר מעל ל-1.6 מיליון יחידות. האלבום השני של הלהקה "Darkhorse", שיצא לשווקים ב-2002, לא זכה להצלחה רבה, ובעקבות כך התפרקה הלהקה ב-2003. הלהקה התאחדה מחדש ב-2007 בהרכב מחודש, ובעקבות כך בשנת 2015 הם הוציאו לשווקים את אלבומם השלישי "The Brimstone Sluggers". ב-2017 עזב מאזור את הלהקה, ובינזר שינה את שם הלהקה ל-Crazy Town X. סת' "שיפטי" בינזר – שירה (1995–2003, 2007–הווה) ריק דיקסון - שירה, פטיפון (2014-הווה) סטיבן הנדריקס - גיטרה (2023-הווה) מארק ווייט - גיטרה (2023-הווה) רובי סלק - גיטרת בס (2023-הווה) שון הינאן - תופים (2023-הווה) ברט "epic" מאזור - שירה, קלידים (1995–2003, 2007–2017) אנטוניו לורנצו ואלי - גיטרה (1999–2003) דאג מילר – גיטרת בס (1999–2003) ג'יימס בראדלי ג'וניור - תופים (1999–2001) קייל הולינגר - תופים (2001–2003) מדיה וקבצים בנושא קרייזי טאון בוויקישיתוף קרייזי טאון, ברשת החברתית פייסבוק קרייזי טאון, ברשת החברתית אקס (טוויטר) קרייזי טאון, ברשת החברתית אינסטגרם קרייזי טאון, סרטונים בערוץ היוטיוב קרייזי טאון, באתר אפל מיוזיק (באנגלית) קרייזי טאון, באתר ספוטיפיי קרייזי טאון, באתר Last.fm (באנגלית) קרייזי טאון, באתר AllMusic (באנגלית) קרייזי טאון, באתר MusicBrainz (באנגלית) קרייזי טאון, באתר דיזר קרייזי טאון, באתר Yandex.Music (ברוסית) קרייזי טאון, באתר Discogs (באנגלית) קרייזי טאון, באתר Songkick (באנגלית) קרייזי טאון, באתר Genius קרייזי טאון, באתר SecondHandSongs קרייזי טאון, באתר בילבורד (באנגלית) קרייזי טאון, באתר טיידל (באנגלית)
אוטופלואורסצנציה

אוטופלואורסצנציה (באנגלית: Autofluorescence) היא פליטת אור טבעית של מבנים ביולוגיים בהם מיטוכונדריה וליזוזומים, אשר מתרחשת כאשר מבנים אלה בולעים אור. משמשת על מנת לזהות אור בסמנים פלאורסצנטיים שנוספו באופן מלאכותי (פלואורופורים). המולקולות האוטופלואורסצנציות הנפוצות ביותר הן NADPH (אנ') ופלאבינים. המטריצה החוץ-תאית יכולה גם היא לתרום לאוטופלואורסצנציה בזכות המאפיינים הבסיסיים של קולגן ואלסטין. בדרך כלל, חלבונים המכילים כמות מוגברת של חומצות אמינו מסוג טריפטופן, טירוזין ופנילאלנין מראים מידה מסוימת של אוטופלואורסצנציה. אוטופלואורסצנציה מתרחשת גם בחומרים לא ביולוגיים המצויים בסוגים של ניירות ושל טקסטיל. אוטופלואורסצנציה יכולה להיות בעייתית במיקרוסקופיה פלואורסצנצטית. צביעות פולטות אור (כגון נוגדנים פלואורסצנטים) מיושמות על דגימות כדי לבצע הדמיה של מבנים ספציפיים. אוטופלואורסצנציה מפריעה לזיהוי של אותות פלואורסצנטיים ספציפיים, במיוחד כאשר אותות המטרה עמומים - היא גורמת למבנים אחרים ממבנה המטרה להיראות. במיקרוסקופים מסוימים (בעיקר מיקרוסקופים קונפוקליים), ניתן לבצע שימוש בזמני מחצית חיים שונים של מצבי העירור של הסמנים הפלואורסצנטים שנוספו והמולקולות האנדוגניות כדי להימנע מלכלול את רוב האוטופלואורסצנטיה. במקרים אחדים, אוטופלורוסצנטיה עשויה להאיר את מבני המטרה, או לשמש אינדיקטור אבחוני שימושי. לדוגמה, אוטופלואורסציה תאית יכולה לשמש כאינדיקטור לציטוטוקסיות ללא צורך בהוספת סמנים פלואורסצנטים. ניתן להשתמש באוטופלואורסצנציות של העור כדי למדוד את רמת תוצרי הגליקציה המתקדמים (AGEs), שרמתם הגבוהה מאפיינת מהלך של מספר מחלות אנושיות. מערכות הדמיה אופטיות המשתמשות בהדמיה רב-ספקטרלית יכולות להפחית את אובדן האות הנובע מאוטופלואורסצנציה על ידי הוספת יכולות ריבוב. מיקרוסקופ רזולוציית העל SPDM חשף אובייקטים תאיים אוטופלואורסצנטים שאינם ניתנים לזיהוי בתנאי הדמיה פלואורסצנטיים קונבנציונליים. פוספורסצנציה פלואורסצנציה פלואורופור בדיקת אוטופלואורסצנציה של קרקעית העין מדיה וקבצים בנושא אוטופלואורסצנציה בוויקישיתוף Menter, Julian M. (2006). "Temperature dependence of collagen fluorescence". Photochemical & Photobiological Sciences. 5 (4): 403–410. doi:10.1039/b516429j. PMID 16583021. Fritzsche, M.; Mandenius, C.F. (בספטמבר 2010). "Fluorescent cell-based sensing approaches for toxicity testing". Anal Bioanal Chem. 398 (1): 181–191. doi:10.1007/s00216-010-3651-6. PMID 20354845. {{cite journal}}: (עזרה) Gerrits, E.G.; Smit, A.J.; Bilo, H.J. (במרץ 2009). "AGEs, autofluorescence and renal function". Nephrol. Dial. Transplant. 24 (3): 710–713. doi:10.1093/ndt/gfn634. PMID 19033250. {{cite journal}}: (עזרה) Mansfield, James R.; Gossage, Kirk W.; Hoyt, Clifford C.; Levenson, Richard M. (2005). "Autofluorescence removal, multiplexing, and automated analysis methods for in-vivo fluorescence imaging". Journal of Biomedical Optics. 10 (4): 041207. Bibcode:2005JBO....10d1207M. doi:10.1117/1.2032458. PMID 16178631.
Evolution (פירושונים)

האם התכוונתם ל... Evolution (אלבום של בסה) משנת 2011 Evolution (אלבום של אנסטייז'ה) משנת 2017 Evolution (אלבום של דיסטרבד) (אנ') משנת 2018, ראו דיסטרבד Evolution (אלבום של שריל קרואו) משנת 2024 אבולוציה (פירושונים)
ח'רבת קנפאר

ח'רבת קָנָפָאר (בערבית: خربة قنفار; לעיתים נכתב: خربة قنافار, בתעתיק מדויק: ח'רבת קנאפאר) הוא כפר נוצרי בלבנון, בנפת מערב הבקאע שבמחוז אל-בקאע. הכפר שוכן בגובה 949 מטרים מעל פני הים ליד כביש (מצפון לדרום) בעלבכ – שתורא – א-נבטיה, במרחק של כ-8 קילומטרים מערבית לג'ב ג'נין (מרכז הנפה) וכ-3 קילומטרים צפונית לעין זבדה (אנ'). פירוש המילה הראשונה בערבית הוא חורבה, דבר המרמז שהיישוב הנוכחי הוקם על חורבות יישוב קדום. מקור השם קנפאר לא ידוע. בפי התושבים (פולקלור) זה היה שמו של שליט קדום. בשנת 2014 היו רשומים בכפר 2,228 בעלי זכות בחירה לפרלמנט הלבנוני. לצד הרוב הנוצרי (כ-90%) מתגוררים בכפר גם מוסלמים (כ-9.9%) וכן מספר דרוזים. במרכז הכפר, ליד בית הספר היסודי, גדל עץ אלון "זקן", שעל פי האגדה המקומית הוא "בן אלפי שנים". כ-2 קילומטרים ממזרח לכפר נבנה יקב "שאטו קנפאר" (Château Qanafar). צילומים של הכפר ממעוף רחפן مشوار بلبنان - خربة قنافار, סרטון באתר יוטיוב معلومات عن بلدة خربة قنافار - Kherbet Qanafar، قضاء البقاع الغربي في محافظة البقاع، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤, إعْرَفْ لبنان (בערבית) أسماء العائلات في بلدة خربة قنافار، قضاء البقاع الغربي، محافظة البقاع في لبنان, إعْرَفْ لبنان (באנגלית) Tele Liban - تلفزيون لبنان (2018-08-13), مشوار بلبنان - خربة قنافار, נבדק ב-2024-07-05
אאימוגסטה

אאימוגסטה היא העיר הראשית של מחוז אראוקו (אנ'), בצפון פרובינציית לה ריוחה בארגנטינה, המאופיינת בפעילות חקלאית ובתיירות. זהו מרכז גידול זיתים, מסחר ותיירות, היצרן בפרובינציה הגדול ביותר של זיתים (זן "אראוקו") וחוחובה. בעיירה אאימוגסטה יש כמה מוסדות חינוך מכל הרמות, הן ציבוריים והן פרטיים, ויש מטה של האוניברסיטה הלאומית של לה ריוחה, שההיצע האקדמי שלה כולל תארים טכניים, תארים ראשונים וקורסים לתואר ראשון. בית החולים סן ניקולס זונל ומספר מרכזי בריאות ראשוניים הממוקמים בשכונות החשובות ביותר של אאימוגסטה מכסים את דרישות שירותי הבריאות. אאימוגסטה ממוקמת למרגלות הגבעות האחרונות של סיירה דה ולסקו (אנ'), 115 ק"מ צפונית לבירת המחוז ו-1992 ק"מ מהעיר בואנוס איירס. נתיבי הגישה היבשתיים הם כביש לאומי מספר 38 (ספ') (מלה ריוחה), 75 (ממחוז קסטרו בארוס) ו-60 (ממחלקת הרטבים של סן בלאס דה לוס) וכביש פרובינציאלי 9. מאימוגסטה אפשר לנסוע לסן פרנסיסקו הבינלאומי פאס, שנמצא במחוז קטמרקה (מעבר גבול ארגנטינה - צ'ילה), שנמצא במרחק של 444 ק"מ משם. אאימוגסטה ממוקמת בכיס של אקלים צחיח חם (לפי סיווג האקלים של קפן), עם קיץ חם מאוד וחורפים מתונים, מעט מאוד גשם וסבירות לכפור. זהו האזור העירוני השלישי בגודלו בפרובינציה עם 12,249 תושבים (INDEC (אנ'), 2010 (ספ')), כולל מצ'יגסטה (אנ') ברובע נפרד, Bañados De Los Pantanos, אראוקו (נפה שנתנה את שמה למחוז), Udpinango, מחוז מאזן וסן אנטוניו (אנ'), וכן השלישית מבין העיריות לפי סדר האוכלוסייה, אחרי עיריית בירת לה ריוחה וצ'ילסיטו. מדיה וקבצים בנושא אאימוגסטה בוויקישיתוף Guía de colegios y escuelas en Argentina Universidad Nacional de La Rioja - Sedes Universitarias Archivado, Wayback Machine (ארכיון) Datos Estadísticos - Departamento Arauco - Establecimientos de Salud - Año 2010 Archivado el 10 de marzo de 2016 en Wayback Machine Consejo Federal de Inversiones - Arauco, Wayback Machine (ארכיון) Departamento Arauco - Clima, Wayback Machine (ארכיון)
הסולידית

הסולידית היא דמות רשת ואתר אינטרנט העוסקת בהשקעות ובעצמאות כלכלית. בכתיבתה היא מקדמת אינדיבידואליזם, פשטות מרצון, הישענות עצמית, וקפיטליזם יישומי. עיקר התוכן באתר הוא פוסטים המחולקים לנושאים: לחסוך, להשקיע, לצאת לחופשי ושונות. בין הפוסטים הפופולריים ביותר היו "מקל בגלגל האוגר: למה שכירים חייבים להקים עסק עצמאי", "למה אסור לוותר על קרן השתלמות בניהול אישי (IRA)" ו-" 3,873 ש"ח בחודש וחיה כמו מלכה – סיכום שנה". האתר כולל גם פורום בו דיונים רבים ומאות אלפי תגובות וכן קישורי שיווק שותפים. לסולידית כ-120,000 עוקבים בפייסבוק, כ-100,000 עוקבים בטוויטר, כ-18,000 עוקבים באינסטגרם וכ-11,000 ב־LinkedIn. יש לה עמוד יוטיוב לא פעיל והיא אינה פעילה בטיקטוק ובטלגרם. חשבון אינסטגרם מתחזה שהעתיק את תמונת הפרופיל שלה ואת תכניה ניסה לפתות עוקבים להשקעות אך הוסר לאחר חשיפתו. לצד פוסטים כלכליים הסולידית מפרסמת גם פוסטים פוליטיים והיא מבקרת חריפה של בנימין נתניהו וממשלת ישראל השלושים ושבע. תגובותיה זוכות לסימוני לייק רבים שמספרם עוקף לעיתים קרובות את התמיכה בפוסט המקורי. הסולידית מתראיינת תחת השם דורין הרטמן. הרטמן מספרת שגדלה ברמת גן, לאם עצמאית ולאב שכיר, בני מעמד הביניים. בחשבון הטוויטר שלה היא מספרת על ילדות בירושלים. היא בוגרת שני תארים מהאוניברסיטה העברית וכן תואר בכלכלה מאוניברסיטה בלונדון.[דרושה הבהרה] לאחר מספר שנות עבודה במוסד פיננסי, החליטה לחסוך בקיצוניות (שכללה בתחילה מקלחות קרות וניתוק מכשירי חשמל בלילה) תוך השקעת חסכונותיה לצורך פרישה מוקדמת, מה שאפשר את התפטרותה בסביבות גיל 30. ב-2013 הקימה את בלוג הסולידית על שם מודל השקעות שפיתח הכלכלן הארי בראון. היא חיה בזוגיות ומתגוררת בפתח תקווה. הגם שהביעה אידאולגיה אל הורית בתחילה - היא בחרה להפוך לאם. הרטמן זכתה במקום ה-27 ברשימת הנשים החזקות של פורבס ל-2020. ב-2014 בחר בה מגזין Time Out תל אביב כבלוג הכי מעורר מחשבה עצמאות כלכלית אתר האינטרנט הרשמי של הסולידית הסולידית, ברשת החברתית פייסבוק הסולידית, ברשת החברתית אקס (טוויטר) הסולידית, ברשת החברתית אינסטגרם הסולידית, ברשת החברתית LinkedIn הסולידית, סרטונים בערוץ היוטיוב הסולידית, באתר פינטרסט כך יצאתי לפנסיה בגיל 30 באתר מאקו מה היא חושבת על גיימסטופ ועל קריפטו ומה מזכיר לה אייזק ניוטון: הסולידית מגיעה לראיון טוויטר ראיון בגלובס “זו לא אני”: מי מנסה לרמות את העוקבים של הסולידית? https://x.com/hasolidit/status/1777077663737225405 2020: האם הפכתי לצרכניסטית? רשימת 2020 Power Women הכי טובים בעיר: תרבות ולילה
דיוויזיית המילואים ה-43 (האימפריה הגרמנית)

דיוויזיית המילואים ה-43 (בגרמנית: 43. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה באוגוסט 1914 והתארגנה במהלך החודשיים הבאים. היא הייתה חלק מהגל הראשון של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-43 עד ה-54. הדיוויזיה פורקה ב-1918 ויחידותיה חולקו מחדש לדיוויזיות אחרות. הדיוויזיה הייתה חלק מקורפוס המילואים ה-22 וגויסה דרך מחסני המשמר הפרוסי המובחר, וכך גויסה ברחבי פרוסיה. דיוויזיית המילואים ה-43 לחמה תחילה בחזית המערבית, נלחמה על האיסר באוקטובר-נובמבר 1914 והסתערה על דיקסמודה באמצע נובמבר. לאחר מכן היא נותרה בלוחמת חפירות לאורך האיסר עד יוני 1915. ביוני היא הועברה לחזית המזרחית. היא נלחמה במתקפת גורליצה-טרנוב, כולל קרב למברג ב-1915 וההסתערות על ברסט-ליטובסק. לאחר מכן השתתפה במערכה הסרבית. לאחר המערכה היא נשארה בעתודה עד שחזרה לחזית המערבית בפברואר 1916. לאחר מכן היא נלחמה בקרב ורדן. ביוני 1916 נשלחה הדיוויזיה שוב לחזית המזרחית כדי להתמודד עם מתקפת ברוסילוב הרוסית. כשחזרה מהחזית המזרחית לצרפת בנובמבר, היא הייתה בעתודת הצבא במשך חודש ולאחר מכן חזרה לתעלות בוורדן. באפריל 1917, היא נלחמה בקרב קרב השני על האן, הידוע גם בשם הקרב השלישי על שמפאן (ולפי הגרמנים בתור הקרב הכפול על האן ובשמפאן). הדיוויזיה נשארה בשוחות לאחר מכן, עד לנובמבר 1917, אז הועברה שוב לחזית המזרחית. לאחר שביתת הנשק בחזית המזרחית היא חזרה לגרמניה לאימון ולאחר מכן לצרפת. לאחר מכן נלחמה הדיוויזיה בסדרה של קרבות עד לפירוקה בספטמבר 1918. לפני 1918 נחשבה הדיוויזיה לדיוויזיה טובה, אך ב-1918 ולפני פירוק הדיוויזיה דירג המודיעין של בעלות הברית את הדיוויזיה כדיוויזיה מדרג שלישי. גנרל-לויטננט אוטו פון הופמן (31 באוגוסט 1914 – 24 באוקטובר 1914) גנרל-לויטננט קרל שטנגר (25 באוקטובר 1914 – 6 בפברואר 1915) גנרל-מיור הרמן אוטו פון רונקל (7 בפברואר 1915 – 18 באוגוסט 1917) גנרל-מיור וילהלם תאודור קנוך (19 באוגוסט 1917 – 25 באוגוסט 1918) גנרל-לויטננט רודולף פון דר אוסטן (26 באוגוסט – 10 בספטמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא דיוויזיית המילואים ה-43 בוויקישיתוף 1914-18.info, www.1914-18.info
לוק דה טאני

לוק דה טאני (באנגלית: Luke de Tany;‏ נפטר ב-6 בנובמבר 1282) היה אציל אנגלי. במהלך כיבוש ויילס הוביל כיבוש מוצלח של אנגלסי בשנת 1282. מאנגלסי דה טאני הוביל צבא חזק מעל מצר מנאי, שם הם הובסו בקרב מול-אי-דון (אנ'). לקראת סוף מלחמת הברונים השנייה היה טאני חסיד נאמן של המלך הנרי השלישי. הוא שימש כשוטר המלכותי של טירות טיקהיל וקנארסבורו. הוא הוציא להורג כמה מורדים ברוניים שנלכדו ועברו הליך משפטי קצר. בשנת 1270 השתתף במסע הצלב התשיעי שהוביל הנסיך אדוארד. במהלך מסע הצלב שימש כאדמירל הצי. במהלך מסע החזרה ממסע הצלב נסע טאני עם אדוארד לגסקוניה בשנת 1273. מדיניותו התוקפנית בגסקוניה הובילה לתלונות רבות, כולל מריבה עם גסטון מברן והעיר באזאס, שם נהרגו שניים מאנשי המיליציה של טאני בפברואר 1274. באמצע השנה עזב טאני את גסקוניה וחזר לאנגליה. בשנת 1278 שלח אדוארד הראשון שני אנשי סוד לגסקוניה כדי לחקור את ההאשמות נגד טאני. החקירה, שהתקיימה בין מאי לספטמבר 1278, גילתה שלמרות ששלטונו של טאני היה חמור, אך אין להאשימו בכישלון או בשחיתות. במהלך המערכה השנייה של אדוארד נגד ויילס מונה טאני ב-18 באוגוסט 1282 למפקד הכוחות האנגלים באנגלסי. הוא תכנן להוביל צבא אנגלי דרך גשר צף מעל מצר מנאי לגוויניד'. ב-6 בנובמבר חצו טאני וצבאו את הגשר, אולם הם ספגו מארב מצד הוולשים. בקרב שלאחר מכן על מצר מנאי נהדפו הכוחות האנגלים בחזרה על הגשר. הגשר נהרס והותיר יותר מ-300 איש שנהרגו או טבעו, בהם טאני. Edward I, by Michael Prestwich, English Monarchs, London: Guild Publishing, 1988 Prestwich 1988, p. 70. Prestwich 1988, p. 192.
יאסיר אסאני

יאסיר פאדיל אסאני (באלבנית: Jasir Fadil Asani; נולד ב-19 במאי 1995) הוא כדורגלן אלבני המשחק בעמדת הקיצוני הימני בקוואנגג'ו ובנבחרת אלבניה. אסאני נולד בסקופיה להורים אלבנים מהעיירה בטינצ'י. הוא החל את הקריירה בענף זה במועדון הכדורגל של העיר, וארדאר סקופיה, כשערך את הופעת הבכורה שלו במדיה ב-25 באוגוסט 2013 בדקות האחרונות של הפסד החוץ 0–2 לטורנובו. אסאני השלים את מעברו לפרטיזן טירנה ב-23 בספטמבר 2017 לאחר תום חלון העברות. כתוצאה מכך, הוא ירד לקבוצת המשנה של המועדון. הוא רשם שלושער עבור הקבוצה ב-14 באוקטובר בניצחון 4–1 על סופוטי. שערו הראשון במדי הקבוצה הבוגרת הגיע ב-4 בפברואר 2018 במסגרת ניצחון הבית 2–0 על קאמזה. בינואר 2020, אסאני הושאל לא.י.ק סולנה השוודית עד תום העונה עם סעיף רכישה עבור 400 אלף יורו. שער הבכורה שלו הגיע בהופעת הבכורה בליגה במסגרת ניצחון החוץ 2–0 על ארברו. לאחר שבע הופעות בכל המסגרות בעונה שהוארכה עקב מגפת הקורונה, א.י.ק לא מימשה את אופציית הרכישה על אסאני וכתוצאה מכך הוא חזר לפרטיזני. ב-28 בדצמבר 2022, אסאני הצטרף לקוואנגג'ו משורות ליגה הדרום קוריאנית. לאחר שייצג את מקדוניה במספר שכבות גיל, אסאני קיבל אזרחות אלבנית ב-18 במרץ 2016 והחל לייצג את הנבחרת הצעירה של אלבניה. ההופעה הראשונה שלו במדי הנבחרת הצעירה הייתה גם האחרונה וכללה את שערו הבודד ב-22 בינואר 2016 בתיקו אחת מול הנבחרת הצעירה של ערב הסעודית. כאשר סילביניו הברזילאי מונה למאמנה של נבחרת אלבניה בתחילת 2023, הוא חפץ בקיצוני ימני עם רגל שמאל דומיננטית עבור מערך ה-3–3–4 שלו. סילביניו מצא את אסאני דרך מאגר הנתונים של התאחדות הכדורגל האלבנית ואף צפה במשחקיו בדרום קוריאה. סילביניו התרשם מביצועיו והחליט שהוא השחקן המתאים לשיטה שלו וכתוצאה מכך זימן אותו למשחק ב-27 במרץ 2023 מול נבחרת פולין במסגרת מוקדמות יורו 2024. אסאני רשם את הופעת הבכורה שלו במשחק זה, כששיחק 70 דקות חרף הפסד החוץ 0–1 לאותה פולין. אסאני כבש את שערו הבינלאומי הראשון ב-17 ביוני מול נבחרת מולדובה. הוא רשם לזכותו שלושה שערים ושני בישולים במסגרת קמפיין המוקדמות אשר הספיק לנבחרתו לסיים במקום הראשון בבית ולהעפיל ליורו 2024 בגרמניה. וארדאר סקופיה אליפות מקדוניה (3): 2014/15, 2015/16, 2016/17 פרטיזן טירנה אליפות אלבניה (1): 2018/19 הסופרקאפ האלבני (1): 2019/20 מדיה וקבצים בנושא יאסיר אסאני בוויקישיתוף יאסיר אסאני, באתר Transfermarkt יאסיר אסאני, באתר Soccerway יאסיר אסאני, באתר WorldFootball.net יאסיר אסאני, באתר National Football Teams יאסיר אסאני, באתר FootballDatabase.eu פרטיזני מחזקת את חוליית ההתקפה עם חוזה לארבע שנים ליאסיר אסאני (באלבנית) העולה החדשה לליגה הבכורה, קוואנגג'ו רוכשת את אסאני
RP1

RP1 (גם: retinitis pigmentosa 1) הוא חלבון שבבני אדם מקודד על ידי הגן RP1. מוטציות שונות בגן זה גורמות בבני אדם למחלת ניוון הרשתית רטיניטיס פיגמנטוזה. גן זה מקודד למשפחת הדו-קורטין (אנ'). החלבון המקודד על ידי גן זה מכיל שני תחומי דו-קורטין הנקשרים למיקרו-טובוליות (אנ') ומווסתים פילמור מיקרו-טובולי. החלבון המקודד הוא חלבון הקשור למיקרוטובוליות של התאים קולטי האור ברשתית והוא הכרחי לפעילות גנטית תקינה של הגן. חלבון זה וחלבון אחר הספציפי לרשתית, RP1L1, ממלאים תפקידים חיוניים וסינרגיים בהשפעה על רגישות לאור ועל מורפוגנזה של המקטע החיצוני של תאי אור מסוג קנים. גן זה נקרא בתחילה "ORP1" בשל תגובתו לרמות חמצן ברשתית אין ויוו (in vivo), גן זה נקשר לאחר מכן לרטיניטיס פיגמנטוזה אוטוזומלית דומיננטית ושמו שונה ל-RP1. מוטציות בגן זה גורמות לרטיניטיס פיגמנטוזה בצורת הורשה אוטוזומלית דומיננטית או אוטוזומלית רצסיבית. GRCh38: Ensembl גרסה 89: ENSG00000104237 - Ensembl, מאי 2017 GRCm38: Ensembl גרסה 89: ENSMUSG00000025900 - Ensembl, מאי 2017 "Human PubMed Reference:". "Mouse PubMed Reference:". RP1 Gene - RP1 Axonemal Microtubule Associated, genecards "RP1 axonemal microtubule associated". ארכיון מ-2021-01-17. נבדק ב-2020-09-25. Georgiou M, Grewal PS, Narayan A, Alser M, Ali N, Fujinami K, Webster AR, Michaelides M (באוגוסט 2020). "'Sector Retinitis Pigmentosa: Extending the Molecular Genetics Basis and Elucidating the Natural History". American Journal of Ophthalmology. 221: 299–310. doi:10.1016/j.ajo.2020.08.004. PMC 7772805. PMID 32795431. {{cite journal}}: (עזרה)
ראול בלאנובה

ראול בלאנובה (באיטלקית: Raoul Bellanova; נולד ב-17 במאי 2000) הוא כדורגלן איטלקי המשחק בעמדת המגן ימני באטלנטה ובנבחרת איטליה. ביולי 2019, בלאנובה הוצג באופן רשמי כשחקן ז'ירונדן דה בורדו. ב-10 באוגוסט 2019, הוא רשם את הופעת הבכורה שלו במדי הקבוצה הצרפתית במסגרת משחק ליגה מול אנז'ה. משחק הבכורה שלו היה גם משחקו האחרון לאחר שביצע מספר טעויות באותו המשחק, טעויות שהובילו לספיגת שלושה שערים ולבסוף לחילופו בדקה ה-63 על ידי מאמן הקבוצה דאז, פאולו סוזה. ב-20 בינואר 2020, הוא הושאל לעונה וחצי לאטאלנטה עם סעיף רכישה. משחקו הראשון בסרייה א' היה ב-14 ביולי בניצחון 6–2 על ברשה. ב-23 בספטמבר 2020, אטאלנטה השאילה אותו לפסקארה מהסרייה ב'. ב-31 אוגוסט 2021, בלאנובה הושאל פעם נוספת, הפעם לקליארי עם סעיף רכישה. ב-31 במאי 2022, קליארי מימשה את אופציית הרכישה. ב-6 ביולי 2022, קליארי השאילה את המגן הימני לעונה אחת באינטר מילאנו. בלאנובה חתם במדי "השוורים" של טורינו ב-1 ביולי 2023. ב-22 באוגוסט 2024 חזר לאטלנטה. ב-24 במרץ 2024, בלאנובה ערך את הופעתו הראשונה במדים הלאומיים של נבחרת איטליה במשחק ידידות מול נבחרת אקוודור. ב-6 ביוני, הוא נכלל בסגל הנבחרת האיטלקית של המאמן לוצ'אנו ספאלטי עבור יורו 2024. אינטר הגביע האיטלקי (1): 2022/23 הסופר קאפ האיטלקי (1): 2022 ראול בלאנובה, ברשת החברתית אינסטגרם ראול בלאנובה, באתר Transfermarkt ראול בלאנובה, באתר Soccerway ראול בלאנובה, באתר WorldFootball.net ראול בלאנובה, באתר FootballDatabase.eu בורדו הנחיתה את מגנה הימני של מילאן, ראול בלאנובה בלאנובה הושאל לאטאלנטה השאלה נוספת עבור בלאנובה, הפעם לפסקארה מליגת המשנה (באיטלקית) ראול בלאנובה מצטרף לאינטר! בלאנובה לטורינו (באיטלקית)
מיילו (סדרת טלוויזיה)

מיילו (באנגלית: Milo) היא סדרת טלוויזיה מונפשת איטלקית-צרפתית-קנדית לילדים שנוצרה בידי כמה חברות אנימציה שהשתתפו ביחד כגון: Les Films de La Perrine הצרפתית. הסדרה שודרה במקור ב-France 5 בשנת 2003. בישראל הסדרה שודרה בדיבוב לעברית בשנת 2006 בערוץ הופ! בערוץ לולי. הסדרה בת 3 עונות ו-104 פרקים באורך 6 דקות. הסדרה עוקבת אחר ארנב בשם מיילו, אשר בכל פרק הוא חוקר את העולם סביבו ומתמודד עם בעיה רגשית וחברתית חדשה שלה הוא צריך למצוא פתרון מתאים. כל הדמויות בתוכנית הן ארנבים מואנשים בצבע אוכרה. מיילו: הדמות המרכזית בתוכנית. לובש חולצה אדומה עליה כתובה האות M. יהודית: אחותו של מיילו. אמם ואביהם של מיילו ויהודית הדיבוב העברי הופק על ידי יונית עוזרי מנחם ובוים על ידי אורנה כץ. "מיילו", במסד הנתונים הקולנועיים IMDb (באנגלית) מיילו, באתר www.ishim.co.il